《秋晚过秦园适值公宴避之遂登酒楼独酌醉后作》
清代·过炳耀

习家池上最风流，却道山公醉未休。残柳影斜还系马，折荷声未不惊鸥。

且同太白三人饮，更上元龙百尺楼。借问泉边明月下，有谁独跨九龙游。

作者简介：过炳耀(1700-1771)，字声宏，号蓉溪。清无锡人。国子生。少攻帖括，屡试京兆皆不售，年六十再踏省闱，终以不遇。自是闭户不出，吟书作赋。晚年遵例敕封儒林郎。